Document ID: 32006D0327

KOMISIJOS SPRENDIMAS
2006 m. balandžio 28 d.
iš dalies keičiantis Sprendimą 2003/256/EB dėl apsaugos priemonių prieš klasikinį kiaulių marą tam tikrose valstybėse narėse taikymo pratęsimo
(pranešta dokumentu Nr. C(2006) 1719)
(Tekstas svarbus EEE)
(2006/327/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
kadangi:
(1)
Atsižvelgiant į klasikinio kiaulių maro protrūkį tam tikrose valstybėse narėse buvo priimtas 2003 m. liepos 18 d. Komisijos sprendimas 2003/526/EB dėl apsaugos priemonių prieš klasikinį kiaulių marą tam tikrose valstybėse narėse (2). Šiuo sprendimu nustatomos tam tikros papildomos klasikinio kiaulių maro kontrolės priemonės ir nustatomas tų priemonių taikymo laikotarpis.
(2)
Atsižvelgiant į turimą epidemiologinę informaciją tikslinga pratęsti priemonių taikymą iki 2007 m. balandžio 30 d.
(3)
Todėl Sprendimas 2003/526/EB turėtų būti atitinkamai iš dalies pakeistas.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/526/EB 11 straipsnyje „2006 m. balandžio 30 d.“ pakeičiama į „2007 m. balandžio 30 d.“.
2 straipsnis
Šis sprendimas skirtas valstybėms narėms.
Priimta Briuselyje, 2006 m. balandžio 28 d.

Labels: 3
18
6